ბაიდუ-ხანი
ბაიდუ-ხანი (მონღ. Байду; დ. ? — გ. 4 ოქტომბერი, 1295) — ჰულაგუიანთა სახელმწიფოს მეექვსე ილხანი (აპრილი-ოქტომბერი 1295 წ.). ჰულაგუს შვილიშვილი, თარაღაის შვილი. დაამარცხა და 1295 წლის 24 მარტს მოაკვლევინა ქეღათუ-ყაენი. იმავე წლის 4 ოქტომბერს თავად იქნა მოკლული ყაზან-ყაენის მიერ. ქრისტიანი და მუსლიმი ავტორების მიხედვით, თავისი მოკლე მმართველობის პერიოდში იცავდა ქრისტიანებს, განსაკუთრებით სასულიერო პირებს, რითაც აიმხედრა მუსლიმი სასულიერო ლიდერები.